MESTSKÁ ČASŤ BRATISLAVA - NOVÉ MESTO
MIESTNY ÚRAD BRATISLAVA - NOVÉ MESTO
Junácka č. 1, 832 91 Bratislava 3
        Komisia územného plánovania, urbanizmu a výstavby Miestneho zastupiteľstva
        mestskej časti Bratislava – Nové Mesto

                                                                                                                                                V Bratislave, 25. septembra 2015

ZÁPISNICA č. 7/2015

z pracovného rokovania Komisie územného plánovania, urbanizmu a výstavby,
ktoré sa konalo dňa 23. septembra 2015

Prítomní:	podľa prezenčnej listiny,
		Ing. arch. Peter Vaškovič, Ing. Stanislav Winkler, Ing. Andrej Árva, Ing. Helena Bánska, Ing. Jana Hodúrová, Ing. arch. Milan Beláček, Ing. Ondrej Trnovský
                   Mgr. Edita Pfundtner ospravedlnená, Ing. arch. Otto Novitzky neospravedlnený

Program:

1.	Otvorenie	
2.	Materiály na rokovanie MR a MZ	
2.1	Informácia – Monitorovacia správa plnenia rozpočtu mestskej časti Bratislava-Nové Mesto za I. polrok 2015,
2.2	Návrh Všeobecne záväzného nariadenia mestskej časti Bratislava-Nové Mesto o podmienkach poskytovania dotácií z rozpočtu mestskej časti Bratislava-Nové Mesto,
2.3	Návrh investičných akcií v r. 2016,
2.4	Návrh na schválenie Zásad vybavovania sťažností a petícií v podmienkach samosprávy mestskej časti Bratislava-Nové Mesto,
2.5	Návrh na zrušenie uznesenia č. 13/27 prijatého na 13. zasadnutí Miestneho zastupiteľstva mestskej časti Bratislava-Nové Mesto konaného dňa 14.12.2004,
2.6	Návrh na schválenie Rokovacieho poriadku Miestneho zastupiteľstva mestskej časti Bratislava-Nové Mesto a návrh na zrušenie Štatútu mestskej časti Bratislava-Nové Mesto.
	
3.	Rôzne	
3.1	Návrh na schválenie Rokovacieho poriadku komisií Miestneho zastupiteľstva mestskej časti Bratislava-Nové Mesto,
3.2	Zmeny a doplnky Územného plánu zóny Podhorský pás – informácia o rozpracovanej územnoplánovacej dokumentácii,
3.3	Územný generel dopravy hl. mesta SR Bratislavy – informácia o spracovanom územnoplánovacom podklade a stanovisku MČ BA-Nové Mesto k predmetnému ÚPP,
3.4	Viacúčelový areál Mlynica, Turbínova ul. – informácia o predloženom zámere a stanovisku MČ BA-Nové Mesto k predmetnému zámeru	

K bodu 1 – Otvorenie 
Rokovanie komisie otvoril a viedol predseda komisie Ing. arch. Peter Vaškovič.

Predseda komisie navrhol zmeniť poradie bodov programu rokovania komisie,   s ohľadom na ďalšie pracovné povinnosti, resp. účasť na rokovaniach ďalších komisií miestneho zastupiteľstva spracovateľov predkladaných materiálov.

Komisia schválila program rokovania komisie bez pripomienok.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.4 – Návrh na schválenie Zásad vybavovania sťažností a petícií v podmienkach samosprávy mestskej časti Bratislava – Nové Mesto.
Materiál predstavil miestny kontrolór Ing. Martin Böhm. Uviedol legislatívno-právne východiská predkladaného materiálu a podotkol, že k  materiálu boli vznesené drobné pripomienky na  už uskutočnených rokovaniach komisií miestneho zastupiteľstva.

Komisia po prerokovaní materiálu odporúča Miestnemu zastupiteľstvu
A: schváliť Zásady vybavovania sťažností a petícií v podmienkach samosprávy mestskej časti Bratislava-Nové Mesto,
B: splnomocniť starostu mestskej časti k vydaniu Zásad vybavovania sťažností a petícií v podmienkach samosprávy mestskej časti Bratislava-Nové Mesto
-	bez pripomienok

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.5 – Návrh na zrušenie uznesenia č. 13/27 prijatého na 13. zasadnutí Miestneho zastupiteľstva mestskej časti Bratislava-Nové Mesto konaného dňa 14.12.2004.
Materiál predstavila Mgr. Jana Biharyová z oddelenia právneho, podnikateľských činností, evidencie súpisných čísiel a správy pozemkov. Uviedla, že nakoľko bola vypracovaná Smernica k prijímaniu Všeobecne záväzných nariadení a zásad mestskej časti Bratislava-Nové Mesto, ktorá ako interná norma miestneho úradu nadobudla účinnosť 19.06.2015 a ktorá v plnom rozsahu nahrádza v súčasnosti nepostačujúce Pravidlá pre prípravu a vyhlasovanie všeobecne záväzných nariadení mestskej časti Bratislava-Nové Mesto je potrebné uznesenie č. 13/27 zo dňa 14.12.2004, ktorým boli schválené Pravidlá pre prípravu a vyhlasovanie všeobecne záväzných nariadení mestskej časti Bratislava-Nové Mesto, , zrušiť.

Komisia prerokovala predložený materiál a odporúča Miestnemu zastupiteľstvu zrušiť Uznesenie č. 13/27, ktoré bolo prijaté na 13. zasadnutí Miestneho zastupiteľstva mestskej časti Bratislava-Nové Mesto konanom dňa 14.12.2004
-	bez pripomienok

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.6 – Návrh na schválenie Rokovacieho poriadku Miestneho zastupiteľstva mestskej časti Bratislava-Nové Mesto a návrh na zrušenie Štatútu mestskej časti Bratislava-Nové Mesto.
K  návrhu rokovacieho poriadku miestneho zastupiteľstva sa vyjadrili prednosta Miestneho úradu Mgr. Ing. Ľubomír Baník a Mgr. Jana Biharyová. Uviedli, že v predmetnom materiáli je navrhnuté, aby materiály na rokovanie miestneho zastupiteľstva boli predkladané len v elektronickej forme. Návrhy na nové body programu rokovania miestneho zastupiteľstva bude možné, po schválení rokovacieho poriadku, predkladať len na úvod rokovania MZ tak, aby mohli byť do programu rokovania MZ, po ich jednotlivom schválení, zaradené. Pre takto navrhnuté nové body programu rokovania MZ bude potrebné predložiť návrh uznesenia Návrhovej komisii MZ vo vytlačenej forme. 
Krátku informáciu ohľadom zrušenia Štatútu mestskej časti Bratislava-Nové Mesto podala Mgr. Biharyová.
Následne prebehla diskusia medzi členmi komisie, predkladateľom a spracovateľkou predmetných materiálov.

Komisia po prerokovaní materiálu odporúča Miestnemu zastupiteľstvu
A: schváliť
Rokovací poriadok Miestneho zastupiteľstva mestskej časti Bratislava-Nové Mesto
-	s pripomienkami:
-	hraničné lehoty stanoviť prostredníctvom formulácie „najneskôr“,
-	pre navrhnuté nové body programu rokovania MZ je potrebné predložiť návrh uznesenia vo vytlačenej forme Návrhovej komisii MZ a poslancom MZ,

B: zrušiť
a)	uznesenie č. 5/12 zo dňa 16.06.2011, ktorým bol schválený Štatút mestskej časti Bratislava-Nové Mesto
b)	uznesenie č. 6/04 zo dňa 20.09.2011, ktorým bol schválený Dodatok č. 1 k Štatútu mestskej časti Bratislava-Nové Mesto
c)	uznesenie č. 15/07 zo dňa 12.02.2013, ktorým bol schválený Dodatok č. 2 k Štatútu mestskej časti Bratislava-Nové Mesto
d)	uznesenie č. 17/13 zo dňa 11.06.2013, ktorým bol schválený Dodatok č. 3 k Štatútu mestskej časti Bratislava-Nové Mesto
-	bez pripomienok,

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 3.1 – Návrh na schválenie Rokovacieho poriadku komisií Miestneho zastupiteľstva mestskej časti Bratislava – Nové Mesto.
Materiál predstavila opäť Mgr. Jana Biharyová.
V následnej diskusii bola predebatovaná možnosť otvorenia rokovania komisie verejnosti.  Diskutovaná bola aj možnosť rozšírenia programu rokovania komisie o nové body. 
Po skončení diskusie komisia prijala nasledovné uznesenie:
Komisia Územného plánovania, urbanizmu a výstavby Miestneho zastupiteľstva mestskej časti Bratislava-Nové Mesto po prerokovaní materiálu
schvaľuje
Rokovací poriadok komisie Územného plánovania, urbanizmu a výstavby Miestneho zastupiteľstva mestskej časti Bratislava-Nové Mesto
-	s pripomienkami:
-	v čl. 4, ods. b a ods. c nahradiť slovo „minimálne“ slovom „najneskôr“,
-	čl. 6 doplniť o nový bod, v ktorom bude vytvorená možnosť otvoriť rokovanie komisie verejnosti. Pred začatím rokovania komisie prítomní členovia komisie hlasovaním rozhodnú o rozšírení 

-	programu rokovania komisie a o tom, či sa rokovania komisie zúčastní navrhovateľ – občan (zástupca verejnosti) predmetného bodu programu. Prítomní členovia komisie hlasovaním rozhodnú o tom, či umožnia na rokovaní komisie k predmetnému bodu programu vystúpiť navrhovateľovi – občanovi (zástupca verejnosti).

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 2.3 – Návrh investičných akcií v roku 2016
Materiál predstavil Ing. Peter Majtán, vedúci oddelenia výstavby a investícií, vnútornej správy, správy bytov a nebytových priestorov. 
Člen komisie Ing. Trnovský požiadal o to, aby v budúcnosti bol k jednotlivým investičným akciám pripojený aj popis aktuálneho stavu investičnej akcie –príprava, výsledok verejného obstarávania, realizácia, ukončenie akcie.
Ing. Majtán ponúkol členom komisie možnosť zúčastniť sa vyhodnocovania verejných obstarávaní.

Komisia po prerokovaní materiálu berie na vedomie Návrh investičných akcií v roku 2016.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 2.1 – Informácia – Monitorovacia správa plnenia rozpočtu mestskej časti Bratislava-Nové Mesto za I. polrok 2015
Materiál predstavila RNDr. Jana Ondrová, vedúca oddelenia hospodárskeho a finančného.
Komisia po prerokovaní berie na vedomie Monitorovaciu správu plnenia rozpočtu mestskej časti Bratislava-Nové Mesto za I. polrok 2015.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.2 – Návrh Všeobecne záväzného nariadenia mestskej časti Bratislava-Nové Mesto o podmienkach poskytovania dotácií z rozpočtu mestskej časti Bratislava-Nové Mesto
Materiál predstavila RNDr. Jana Ondrová, vedúca oddelenia hospodárskeho a finančného. Uviedla, že v materiáli sú zapracované pripomienky právnikov z oddelenia právneho, podnikateľských činností, evidencie súpisných čísiel a správy pozemkov 

Komisia po prerokovaní materiálu odporúča miestnemu zastupiteľstvu schváliť všeobecne záväzné nariadenie mestskej časti Bratislava-Nové Mesto o podmienkach poskytovania dotácií z rozpočtu mestskej časti Bratislava – Nové Mesto
-	bez pripomienok.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 3.2 – Zmeny a doplnky Územného plánu zóny Podhorský pás – informácia o rozpracovanej územnoplánovacej dokumentácii,
K bodu 3.3 – Územný generel dopravy hl. mesta SR Bratislavy – informácia o spracovanom územnoplánovacom podklade a stanovisku MČ BA-Nové Mesto k predmetnému ÚPP,
K bodu 3.4 – Viacúčelový areál Mlynica, Turbínova ul. – informácia o predloženom zámere a stanovisku MČ BA-Nové Mesto k predmetnému zámeru,

Všetky tri informácie predniesol Ing. arch. Jaroslav Kocka, hlavný architekt MČ BA-Nové Mesto.

Komisia všetky tri informácie berie na vedomie.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

Ing. arch. Peter Vaškovič v. r.	
predseda komisie ÚPUaV	
Miriam Šujanová v. r.	
zapisovateľka komisie ÚPUaV